Verhoudingsblog: Die Sprokiesverhaal en die Nagmerrie van verhoudings
JY LEES NOU Verhoudingsblog: Die Sprokiesverhaal en die Nagmerrie van verhoudings
Oor die 1ste twee fases kan julle weer hier en hier lees.
Ek noem 'n paar “onskuldige” ontsnappingsroetes, en soos wat jy na hulle kyk, wees eerlik en gee jouself 'n punt uit 10 vir die hoeveelheid tyd en energie wat jy aan elk van hierdie aktiwiteite bestee. TV-kyk, tyd agter rekenaar, Facebook, skoonmaak, vriende, eet, draf, fietsry, gim, lees, slaap, die kinders, kerk, studies of werk. Sommige van hierdie bedrywighede is baie edel en prysenswaardig. Voorslag Veronica vat al die vrouebedrywighede vas by die kerk. Dit koek en tee en samel geld in vir hierdie edele saak, maar dit veroorsaak dat haar Fanie maar die meeste van die tyd vaal en vingeralleen is. Later vervies Fanie hom en koop vir hom 'n fiets. Kort voor lank sing die speke elke naweek oor die vlaktes. Albei is dood in hul skik met hulself: die een werk vir die Hemel en die ander werk aan sy gesondheid – baie edel. Mense kyk na Fanie en Veronica en sug: hulle lyk so tevrede.